Inlandsbanan

miniatyr|Nord- og sørgående tog møtes i Sorsele.
miniatyr|Dagens turisttog passerer brua over Vojmån nord for Vilhelmina.
Inlandsbanan er en svensk jernbane som går mellom Kristinehamn i sør og Gällivare i nord. Strekningens lengde er 1 288 km (når strekningen Östersund – Brunflo, 15 km, medregnes). Banens høyeste punkt, 525 moh, er like nord for Gråtbäck, 4 mil nord for Orsa i Dalarna. 

Den eldste strekningen er de 11 kilometrene fra Kristinehamn til Sjöändan, som ble åpnet i 1850. Til å begynne med var det hester som trakk vognene, det første damplokomotivet kom i 1858. Banen var smalsporet fram til 1873, da normalspor ble anlagt fram til Storfors. Den nyeste strekningen er forbindelsen mellom Arvidsjaur og Jokkmokk fra 1937, hvis vi ser bort fra en linjeommlegging mellom Filipstad og Persberg som ble tatt i bruk i 1964. Store deler av banen ble anlagt mens Sverige fortsatt var i union med Norge. Inlandsbanan skulle blant annet bidra til å lede handel inn i Sverige fra grensetraktene i stedet for ut til Norge.

Regulær persontrafikk er det idag bare mellom Kristinehamn og Nykroppa. I Nykroppa møter Inlandsbanan Bergslagsbanan, og deler spor med den om lag åtte kilometer vestover til Daglösen. 
Strekningen Persberg – Vika, totalt ca. 58 km, er nå helt nedlagt. En del av sporet ligger ennå, og blir brukt til dresinsykling. Resten av strekningen har persontrafikk bare om sommeren (turisttrafikk). De strekningene som ikke er nedlagt, brukes ellers til godstrafikk.

Linjekart

|

|}

 Referanser 

Kilder
Eisenbahn- und Verkehrsatlas von Europa, J. J. Arnd, Leipzig 1897 (Kristinehamn – Orsa).

Eksterne lenker
 Inlandsbanan AB 
 Grand Nordic AB – ansvarlig for turisttrafikken på Inlandsbanan
 Inlandsbanans Vänner

Kategori:Jernbanestrekninger i Sverige
Kategori:Jernbanestrekninger åpnet i 1908
Kategori:1908 i Sverige